CELEX: 32015R0448
Language: mt
Date: 2015-03-17 00:00:00
Title: Regolament ta' Implimentazzjoni tal-Kummissjoni (UE) 2015/448 tas- 17 ta' Marzu 2015 li jistabbilixxi r-regoli speċifiċi dwar is-saħħa tal-annimali biex jiddaħħlu fl-Unjoni ċerti prodotti li joriġinaw mill-annimali mill-Ġappun maħsubin għall-EXPO Milano 2015  Test b'rilevanza għaż-ŻEE

18.3.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 74/24
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/448
      tas-17 ta' Marzu 2015
      li jistabbilixxi r-regoli speċifiċi dwar is-saħħa tal-annimali biex jiddaħħlu fl-Unjoni ċerti prodotti li joriġinaw mill-annimali mill-Ġappun maħsubin għall-EXPO Milano 2015
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari t-tielet inċiż tal-Artikolu 8(5), l-Artikolu 9(2)(b) u l-Artikolu 9(4)(c) tagħha,
      Billi:
      
                  (1)
               
               
                  L-Italja se tkun qed tilqa' l-fiera universali msejħa “EXPO Milano 2015” li se ssir f'Milan mill-1 ta' Mejju sal-31 ta' Ottubru 2015. It-tema ċentrali ta' din il-fiera hija “Nagħtu lid-dinja — Enerġija għall-ħajja”.
               
            
                  (2)
               
               
                  L-awtorizzazzjoni lil pajjiżi terzi biex jesportaw prodotti li joriġinaw mill-annimali lejn l-Unjoni tingħata skont għadd ta' rekwiżiti stabbiliti fil-leġiżlazzjoni tal-Unjoni, li jqisu t-tħassib dwar is-saħħa tal-annimali u dik pubblika. Iżda mhux il-prodotti kollha li joriġinaw mill-annimali mill-pajjiżi li se jieħdu sehem fl-EXPO Milano 2015 huma awtorizzati biex jidħlu fl-Unjoni.
               
            
                  (3)
               
               
                  Għaldaqstant ġew stabbiliti ċerti derogi għar-rekwiżiti tas-saħħa għall-importazzjoni tal-Unjoni bir-Regolament ta' Implimentazzjoni tal-Kummissjoni (UE) 2015/329 (2) biex jiġu awtorizzati li jidħlu ċerti prodotti li joriġinaw mill-annimali esklussivament biex jintużaw fl-EXPO Milano 2015.
               
            
                  (4)
               
               
                  Il-Ġappun mhuwiex elenkat fl-Anness II tar-Regolament tal-Kummissjoni (UE) Nru 206/2010 (3) bħala pajjiż terz li minnu hija awtorizzata l-introduzzjoni ta' laħam frisk tal-annimali porċini domestiċi.
                  Il-Ġappun huwa elenkat fil-Parti 2 tal-Anness II tad-Deċiżjoni tal-Kummissjoni 2007/777/KE (4) bħala pajjiż terz li minnu hija awtorizzata l-introduzzjoni fl-Unjoni ta' ċerti prodotti tal-laħam u stonkijiet, bżieżaq tal-awrina u msaren ittrattati, sakemm dawn ikunu għaddew mit-trattament speċifiku “B”, kif iddefinit fil-Parti 4 ta' dak l-Anness.
               
            
                  (5)
               
               
                  Il-Ġappun talab awtorizzazzjoni biex b'mod esklussiv għall-EXPO Milano 2015, idaħħal fl-Unjoni laħam frisk ta' annimali porċini domestiċi u ċerti prodotti tal-laħam u stonkijiet, bżieżaq tal-awrina u msaren ittrattati li jkunu ttieħdu minn annimali porċini domestiċi u li jkunu għaddew mit-trattament mhux speċifiku “A”, kif iddefinit fil-Parti 4 tal-Anness II tad-Deċiżjoni 2007/777/KE.
               
            
                  (6)
               
               
                  Huwa maħsub li dawn il-prodotti li joriġinaw mill-annimali jagħtu biżżejjed garanziji tas-saħħa tal-annimali rigward l-introduzzjoni fil-post tal-fiera tal-EXPO Milano 2015 kif iddefinit mir-Regolament (UE) 2015/329 għar-raġunijiet li ġejjin. Il-Ġappun iwettaq id-dmir li jirrapporta t-tifqigħat ta' mard fl-annimali lill-Organizzazzjoni Dinjija għas-Saħħa tal-Annimali. Fil-Ġappun qatt ma ġie rrappurtat id-deni Afrikan tal-ħnieżer, il-pesta bovina ilha ma tiġi rrappurtata mill-1922, il-marda vexxikulari tal-ħnieżer ilha ma tiġi rrappurtata mill-1975, id-deni klassiku tal-ħnieżer ilu ma jiġi rrappurtat mill-1992 u l-marda tal-ilsien u d-dwiefer ilha mill-2010. Barra minn hekk, il-prodotti msemmija jikkonformaw mar-rekwiżiti tas-saħħa pubblika tal-Ġappun u huma tajbin għall-konsum mill-bniedem fil-Ġappun. Barra minn hekk, l-EXPO Milano 2015 huwa avveniment temporanju u r-Regolament (UE) 2015/329 jipprevedi miżuri stretti ta' kontroll għall-prodotti li joriġinaw mill-annimali u li ma jkunux jissodisfaw għalkollox ir-rekwiżiti tal-Unjoni dwar is-saħħa għall-importazzjoni. Dak ir-Regolament jaċċerta wkoll li dawk il-prodotti jkunu traċċabbli f'kull stadju tat-trasportazzjoni, tal-ħżin, tal-konsenja u tar-rimi tal-fdalijiet jew skart tagħhom, u li għandhom jintużaw biss għall-fiera.
               
            
                  (7)
               
               
                  Għalhekk jixraq li ssir deroga mir-Regolament (UE) 2015/329 rigward ir-rekwiżiti tat-tranżitu u tal-ħżin previsti hemmhekk. F'dan il-kuntest, biex jiddaħħlu dawn il-prodotti għandu jiġi stabbilit mudell speċifiku ta' ċertifikat tas-saħħa tal-annimali. Madankollu, għandhom jibqgħu japplikaw ir-rekwiżiti l-oħra stabbiliti f'dak ir-Regolament.
               
            
                  (8)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      1.   Minbarra fejn hu previst mod ieħor f'dan ir-Regolament, għandhom japplikaw ir-Regolament (UE) 2015/329 u l-miżuri ta' emerġenza adottati skont l-Artikoli 53 jew 54 tar-Regolament (KE) Nru 178/2002 tal-Parlament Ewropew u tal-Kunsill (5) u li jkunu fis-seħħ waqt il-perjodu tal-applikazzjoni ta' dan ir-Regolament.
      2.   B'deroga mill-Artikolu 2(c)(i) u (ii) tar-Regolament (UE) 2015/329, il-prodotti mill-Ġappun imsemmija hawn taħt għandu jkollhom magħhom iċ-ċertifikat veterinarju stabbilit fl-Anness ta' dan ir-Regolament:
      
                  (a)
               
               
                  laħam frisk ta' annimali porċini domestiċi;
               
            
                  (b)
               
               
                  prodotti tal-laħam, stonkijiet, bżieżaq tal-awrina u msaren ittrattati meħudin minn annimali porċini domestiċi li għaddew mit-trattament mhux speċifiku “A”, kif iddefinit fil-Parti 4 tal-Anness II tad-Deċiżjoni 2007/777/KE;
               
            
                  (c)
               
               
                  ikel li jkun fih il-prodotti msemmijin fil-punti (a) u (b).
               
            Artikolu 2
      Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Dan japplika mill-1 ta' April 2015 sal-31 ta' Ottubru 2015.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-17 ta' Marzu 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 18, 23.1.2003, p. 11.
      
         (2)  Ir-Regolament ta' Implimentazzjoni tal-Kummissjoni (UE) Nru 2015/329 tat-2 ta' Marzu 2015 li jidderoga mid-dispożizzjonijiet tal-Unjoni dwar is-saħħa tal-annimali u s-saħħa pubblika fejn għandu x'jaqsam mal-introduzzjoni fl-Unjoni ta' ikel ta' oriġini mill-annimali li d-destinazzjoni tiegħu hija l-EXPO Milano 2015 f'Milan (l-Italja) (ĠU L 58, 3.3.2015, p. 52).
      
         (3)  Ir-Regolament tal-Kummissjoni (UE) Nru 206/2010 tat-12 ta' Marzu 2010 li jistabbilixxi listi ta' pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta' annimali partikulari u laħam frisk u r-rekwiżiti relatati maċ-ċertifikazzjoni veterinarja (ĠU L 73, 20.3.2010, p. 1).
      
         (4)  Id-Deċiżjoni tal-Kummissjoni 2007/777/KE tad-29 ta' Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta' ċerti prodotti tal-laħam u ta' stonkijiet, bżieżaq tal-awrina u msaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE ĠU L 312, 30.11.2007, p. 49.
      
         (5)  Ir-Regolament tal-Parlament Ewropew u tal-Kunsill (KE) Nru 178/2002 tat-28 ta' Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1).
      
         ANNESS
         
            Pjan ta' Azzjoni Mudell (POR) għall-EXPO Milano 2015
         
         
            
         Test ta 'immaġni
         
            PAJJIŻ:
            Ċertifikat veterinarju għall-UE
            Parti I: Dettalji tal-konsenja mibgħuta
            I.1. Konsenjant
            Isem
            Indirizz
            Pajjiż
            Nru tat-telefown
            I.2. Numru ta’ referenza taċ-ċertifikat
            I.2.a Numru ta’ referenza TRACES
            I.3. Awtorità kompetenti ċentrali
            I.4. Awtorità kompetenti lokali
            I.5. Destinatarju
            Isem
            Indirizz
            Pajjiż
            Nru tat-telefown
            I.6. Il-persuna responsabbli mill-konsenja fl-UE
            I.7. Pajjiż tal-oriġini
            Kodiċi ISO
            I.8. Reġjun tal-oriġini
            Kodiċi
            I.9. Pajjiż tad-destinazzjoni
            Kodiċi ISO
            I.10. Reġjun tad-destinazzjoni
            Kodiċi
            I.11. Post tal-oriġini
            Isem Numru tal-approvazzjoni
            Indirizz
            Pajjiż
            I.12. Post tad-destinazzjoni
            Isem Numru tal-approvazzjoni
            Indirizz
            Kodiċi postali/Reġjun
            I.13. Post tat-tagħbija
            Indirizz Numru tal-approvazzjoni
            I.14. Data tat-tluq
            I.15. Mezz ta’ transport
            Ajruplan Vapur Vagun tal-ferrovija
            Vettura tat-triq Oħrajn
            Identifikazzjoni
            Dokument
            I.16. BIP tad-dħul fl-UE
            Isem Nru tal-unità BIP
            I.17. Numru/i tas-CITES
            I.18. Deskrizzjoni tal-prodott
            I.19. Kodiċi tal-prodott (Kodiċi HS)
            I.20. Kwantità
            I.21. It-temperatura tal-prodotti
            Ambjentali Imkessaħ Iffriżat
            I.22. Għadd totali ta’ pakketti
            I.23. Nru tas-Siġill/Kontenitur
            I.24. Tip ta’ imballaġġ
            I.25. Il-prodotti ċċertifikati:
            Għall-konsum mill-bniedem
            I.27. Għall-importazzjoni jew għad-dħul fl-UE
            I.28. Identifikazzjoni tal-prodott
            Speċi Natura tal-prodott Għadd ta’ pakketti Piż nett
            (isem xjentifiku)
         
         
            
         Test ta 'immaġni
         
            PAJJIŻ
            Pjan ta’ Azzjoni Mudell (POR) għall-EXPO Milano 2015
            II. Tagħrif dwar is-saħħa
            II.a. Numru ta’ referenza taċ-ċertifikat
            II.b.
            II.1 Ċertifikazzjoni tas-Saħħa tal-Annimali
            Jien hawn taħt iffirmat, il-veterinarju uffiċjali/l-ispettur uffiċjali tal-Ġappun, b’dan niċċertifika li l-laħam u l-prodotti tal-laħam friski, l-istonkijiet, il-bżieżaq tal-awrina u l-imsaren ittrattati, u l-ikel li jkun fih il-prodotti deskritti fil-Parti I
            II.1.1 inkisbu mill-Ġappun u, fid-data tal-ħruġ ta’ dan iċ-ċertifikat:
            (a) ilhom għal 12-il xahar ħielsa mill-marda tal-ilsien u d-dwiefer, mir-rinderpest, mid-deni Afrikan tal-ħnieżer, mid-deni klassiku tal-ħnieżer, mill-marda vexxikulari tal-ħnieżer, u
            (b) matul l-aħħar 12-il xahar ma ngħataw l-ebda tilqim kontra dan il-mard u ma kinitx permessal-importazzjoni ta’ annimali domestiċi mlaqqma kontra dan il-mard fil-Ġappun;
            II.1.2 inkisbu minn annimali li:
            (1) jew [ilhom il-Ġappun minn mindu twieldu,]
            (1) inkella [ilhom il-Ġappun għal mill-inqas l-aħħar tliet xhur qabel ma nqatlu;]
            II.1.3 inkisbu minn annimali li ġejjin minn stabbilimenti li:
            (a) fihom ebda annimal ma tlaqqam kontra l-mard imsemmi fil-punt II.1.1,
            (b) fihom u madwarhom, f’żona b’raġġ ta’ 10 km, ma seħħ ebda każ/tfaqqigħ tal-mard imsemmi fil-punt II.1.1 matul l-40 jum ta’ qabel,
            (c) mhumiex soġġetti għal projbizzjoni minħabba tfaqqigħa ta’ bruċellożi porċina matul is-sitt ġimgħat ta’ qabel;
            II.1.4 inkisbu minn annimali li:
            (a) mit-twelid inżammu ‘l bogħod minn annimali selvaġġi bid-difer mifruq,
            (b) ġew trasportati mill-istabbilimenti tagħhom sa biċċerija approvata f’vetturi mnaddfa u diżinfettati qabel it-tagħbija, mingħajr kuntatt ma’ annimali oħra li ma kinux konformi mal-kondizzjonijiet stipulati fil-punti II.1.1, II.1.2 u II.1.3,
            (c) fil-biċċerija, saritilhom spezzjoni sanitarja fl-24 siegħa qabel inqatlu u, b’mod partikolari, ma wrew l-ebda evidenza tal-mard imsemmi fil-punt II.1.1 hawn fuq, u
            (d) inqatlu nhar il- (jj/xx/ssss);
            II.1.5 inkisbu minn stabbiliment li fih u madwaru, f’żona b’raġġ ta’ 10 km, ma seħħ ebda każ/tfaqqigħ tal-mard imsemmi fil-punt II.1.1 matul l-40 jum ta’ qabel;
            II.1.6 inkisbu u ġew ippreparati mingħajr kuntatt ma’ laħmijiet oħra li ma jikkonformawx mar-rekwiżiti stipulati f’dan iċ-ċertifikat.
            Noti
            Dan iċ-ċertifikat huwa maħsub għal-laħam frisk, inkluż laħam ikkapuljat, tal-majjali domestiċi (Sus scrofa).
            Laħam frisk tfisser il-partijiet kollha tal-annimal li huma tajbin għall-konsum mill-bniedem kemm jekk friski, imkessħ jew iffriżati.
            Parti I:
            — Il-kaxxa bin-numru ta’ referenza I.8: Agħti l-kodiċi tat-territorju kif jidher fil-Parti 1 tal-Anness II tar-Regolament (UE) Nru 206/2010.
            — Il-kaxxa bin-numru ta’ referenza I.11: Post tal-oriġini: l-isem u l-indirizz tal-istabbiliment minn fejn intbagħtet il-konsenja.
            — Il-kaxxa bin-numru ta’ referenza I.15: Għandu jingħata n-numru tar-reġistrazzjoni (vaguni tal-ferrovija jew kontejner u trakkijiet), in-numru tat-titjira (ajruplan) jew l-isem (tal-vapur). Fil-każ ta’ ħatt u tagħbija mill-ġdid, il-konsenjant għandu jinforma lill-Post ta’ Spezzjoni fil-Fruntiera bid-dħul fl-Unjoni.
            — Il-kaxxa bin-numru ta’ referenza I.19: Uża l-kodiċi HS rilevanti: 02.03, 02.06, 02.09, 05.04, 15.01, 16.01, 16.02, 19.02, or 19.05.
            — Il-kaxxa bin-numru ta’ referenza I.20: Indika l-piż gross totali u l-piż nett totali.
            — Il-kaxxa bin-numru ta’ referenza I.23: Fil-każ ta’ kontejners jew kaxex, għandu jingħata n-numru tal-kontejner u n-numru tas-siġill (fejn japplika).
            — Il-kaxxa bin-numru ta’ referenza I.28: Natura tal-prodott: Indika “laħam frisk”, “prodotti tal-laħam”, “stonkijiet ittrattati”, “bżieżaq tal-awrina ttrattati”, “imsaren ittrattati”, jew “ikel li fih laħam, prodotti tal-laħam friski, stonkijiet, bżieżaq tal-awrina, imsaren ittrattati magħmulin mil-laħam frisk”.
            Parti II: Ċertifikazzjoni
         
         
            
         Test ta 'immaġni
         
            PAJJIŻ
            Pjan ta’ Azzjoni Mudell (POR) għall-EXPO Milano 2015
            II. Tagħrif dwar is-saħħa
            II.a. Numru ta’ referenza taċ-ċertifikat
            II.b.
            Parti II:
            (1) Ħassar fejn mhux rilevanti.
            Il-lewn tal-firma għandu jkun differenti minn dak użat għall-istampar. Din ir-regola tapplika wkoll għat-timbri, minbarra dawk imqabbżin jew bil-watermark.
            Veterinarju uffiċjali jew spettur uffiċjali
            Isem (b’ittri kbar) Kwalifika u titlu:
            Data: Firma:
            Timbru: